**Ministru kabineta rīkojuma projekta „Par finansējuma piešķiršanu Padomju okupācijas upuru piemiņas memoriāla kompleksa Latviešu Strēlnieku laukumā, Rīgā izveidošanas izdevumu segšanai” sākotnējās ietekmes novērtējuma ziņojums (anotācija)**

|  |  |  |  |  |  |  |
| --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | |
| 1. | Pamatojums | Ministru kabineta 2010.gada 8.oktobra rīkojuma Nr.596 „Par Koncepciju par Padomju okupācijas upuru piemiņas memoriāla kompleksa izveidošanu Latviešu Strēlnieku laukumā, Rīgā” (turpmāk – Ministru kabineta rīkojums Nr.596) 4.punktā dotais uzdevumus.  Valdības rīcības plāna Deklarācijas par Valda Dombrovska vadītā Ministru kabineta iecerēto uzdevumu izpildei 8.13.4.apakšpunktā paustā apņemšanās – Sadarbībā ar Rīgas domi turpināt veidot Latvijas Okupācijas muzeja un Padomju okupācijas upuru piemiņas memoriāla ansambli valsts budžeta resursu ietvaros. | | | | |
| 2. | Pašreizējā situācija un problēmas | Nekustamais īpašums Latviešu Strēlnieku laukumā 1, Rīgā (nekustamā īpašuma kadastra Nr.0100 001 009) atrodas valsts īpašumā.  Padomju okupācijas upuru piemiņas memoriāla komplekss Latviešu Strēlnieku laukumā, Rīgā (turpmāk – Komplekss) ir uztverams kā vienots arhitektonisks ansamblis, kuru izveidē ietilpst:   1. Latvijas Okupācijas muzeja ēkas neatliekamie rekonstrukcijas un remonta darbi; 2. Ēkas Latviešu Strēlnieku laukumā 1 piebūves (turpmāk – Nākotnes Nams) būvniecības darbi; 3. Padomju okupācijas upuru piemiņas memoriāla (turpmāk – Memoriāls) izveide.   Lai nodrošinātu Latvijas Okupācijas muzeja spēju veikt Latvijas Okupācijas muzeja likumā deleģēto uzdevumu kvalitatīvu un mūsdienīgu izpildi, t.sk., oficiālo un darba vizīšu apkalpošanu un to delegāciju vai pārstāvju iepazīstināšanu ar Latvijas vēstures faktiem par okupācijas periodu un tā skaidrošanu, ar Ministru kabineta rīkojuma Nr.596:   * 1.punktu tika atbalstīts Koncepcijā par Padomju okupācijas upuru piemiņas memoriāla kompleksa izveidošanu Latviešu Strēlnieku laukumā, Rīgā (turpmāk – koncepcija) ietvertais risinājuma 3.variants, kurš paredz Nākotnes nama un Memoriāla īstenošanu atlikt uz noteiktu terminētu laiku, bet Finanšu ministrijai (valsts akciju sabiedrībai „Valsts nekustamie īpašumi” (turpmāk – Sabiedrība)) veikt neatliekamos rekonstrukcijas un remonta darbus Latvijas Okupācijas muzeja darbības nodrošināšanai, t.sk., veikt ēkas energoauditu un uz tā pamata izvērtēt nepieciešamās darbības: * ēkas fasādes rekonstrukciju – fasādes apdares paneļu noņemšana, attīrīšana un nepieciešamības gadījumā to stiprinājuma (pie ēkas sienas) konstruktīvo elementu nomaiņa; * logu, durvju un stikla fasādes rekonstrukciju (kopējās fasādes rekonstrukcijas ietvaros); * lietus ūdens novadīšanas sistēmas rekonstrukciju; * iekšējās kanalizācijas rekonstrukciju; * apkures sistēmas pieslēgšanu pie Rīgas pilsētas siltuma tīkliem; * sanitārā mezgla rekonstrukciju; * pagraba griestu horizontālo hidroizolāciju. * 3.punktu tika noteikts un likumā „Par valsts budžetu 2011.gadam” 49.pantā paredzēts augstāk minēto darbu finansēšanas avots, t.i., Sabiedrība 2011.gadā neieskaita valsts budžetā valsts īpašumu atsavināšanā gūtos ieņēmumus 350 000 latu apmērā, bet novirza tos nekustamā īpašuma (nekustamā īpašuma kadastra Nr.0100 001 0095) Latviešu Strēlnieku laukumā 1, Rīgā, rekonstrukcijai.   Vienlaicīgi ar augstāk minētājiem uzdevumiem un ņemot vērā to, ka darbu uzsākšanas atlikšana nebūtu pieļaujama, jo:   * būves un ar to saistītās inženierkomunikācijas šobrīd ir sliktā tehniskā stāvoklī, kas tuvākajā nākotnē veidotu tikai izmaksu pieaugumu no telpu uzturēšanas (t.sk. no energozudumiem, avāriju seku likvidēšanas u.c.) un no būvju rekonstrukcijas (apjoma un cenu) viedokļa; * 2014.gadā Rīga būs Eiropas kultūras galvaspilsēta, kas paredz plašu kultūras aktivitāšu daudzveidību un tūristu skaita pieaugumu (pēc citu pilsētu pieredzes, kuras ir bijušas Eiropas kultūras galvaspilsētas, līdz pat 150% palielinās tūristu skaits pilsētā), kā ietvaros Latvijas Okupācijas muzeja biedrība jau ir sagatavojis piedāvājumus gan 2014.gada, gan 2015.gada pasākumiem, kurus šobrīd pilnībā nevar īstenot Latvijas Okupācijas muzeja ēkas slikto tehnisko apstākļu dēļ. Vienlaicīgi nozīmīgs aspekts būtu iespēja apmeklētājiem piedāvāt jaunu, mūsdienīgu ekspozīciju un piemērotus apstākļus lielāka apmeklētāju skaita uzņemšanai (plašākas uzņemšanas telpas, tualetes, pieeja cilvēkiem ar kustību traucējumiem, labāka apmeklētāju plūsma ekspozīcijā, klimata kontrole u.c.). Šobrīd Latvijas Okupācijas muzejs uzņem vidēji 100 000 apmeklētājus gadā, bet pēc Nākotnes Nama būvniecības darbu pabeigšanas prognozējams, ka Latvijas Okupācijas muzejā būs iespējams uzņemt divas reizes lielāku apmeklētāju skaitu gadā; * Latvijas Okupācijas muzeja biedrība līdz šim Nākotnes Nama ieceres ietvaros ir ieguldījusi 249 629 latus Latvijas Okupācijas muzeja renovācijas un ekspozīcijas skiču projekta izstrādei, kā arī piesaistījusi privātpersonu ziedojumus – gandrīz 1 000 000 latu apmērā, kas paredzēti Nākotnes Nama ekspozīcijas iekārtošanai. Kavējot Kompleksa realizāciju, ziedotāji var prasīt ziedoto līdzekļu atdošanu. Balstoties uz jaunākajiem finanšu pārskatiem, Latvijas Okupācijas muzeja biedrībai ir bažas, ka tālāka kavējuma gadījumā var arī apsīkt ziedojumu plūsma muzeja darbībai, apdraudot muzeja spējas pildīt Latvijas Okupācijas muzeja likumā paredzētās muzeja saistības pret valsti jau tuvāko 2-3 gadu laikā. Ja Ministru kabinets atbalstīs turpmākās darbības Nākotnes Nama ieceres īstenošanai, Latvija Okupācijas muzeja biedrība paredz turpināt aktīvu līdzekļu piesaistes kampaņu. * 2015.gadā Latvija būs Eiropas Savienības prezidējošā valsts, un novilcinot Kompleksa izveides uzsākšanu, var izveidoties situācija, ka Rīga divus gadus būs starptautiskās uzmanības centrā, bet Okupācijas muzejs, kas ir nozīmīgs kultūras tūrisma objekts un skaidro Latvijas vēsturi okupācijas laikā un tās ietekmi uz valsts, sabiedrības un kultūras attīstību, būs slēgts rekonstrukcijai,   ar Ministru kabineta rīkojuma Nr.596 4.punktā doto uzdevumu tika noteikts Kultūras ministrijai sadarbībā ar Finanšu ministriju (Sabiedrību) izvērtēt optimālākos būvniecības darbu finansēšanas modeļus un līdz 2012.gada 1.jūnijam iesniegt noteiktā kārtībā Ministru kabinetā tiesību akta projektu ar priekšlikumiem par turpmāko rīcību Kompleksa izveidošanai Latviešu Strēlnieku laukumā, Rīgā.  Informējam par dotā uzdevuma izpildi saistībā ar priekšlikumiem Kompleksa turpmākās izveides nodrošināšanai, t.sk., kompleksa rekonstrukcijas un būvniecības izpildes gaitu un optimālāko būvniecības darbu finansēšanas modeļu izvērtējumu:   1. **Kompleksa rekonstrukcijas un būvniecības izpildes gaita un to izmaksas:**  * **Okupācijas muzeja ēkas neatliekamie rekonstrukcijas un remonta darbi:**   Atbilstoši Ministru kabineta rīkojuma Nr.596 1. un 3.punktā dotajam uzdevumam Latvijas Okupācijas muzeja esošās ēkās (būves kadastra apzīmējums 0100 001 0095 001) neatliekamo rekonstrukcijas un remonta darbu ietvaros tika veikts termoaudits, kurā secināts, ka minētajai ēkai ir nepieciešams veikt ēkas siltināšanas darbus, lai uzlabotu energoefektivitāti.  Valsts sekretāru 2010.gada 26.augusta sanāksmē (prot.Nr.33 30.§ (VSS-1035)) tika pieteikts noteikumu projekts „Klimata pārmaiņu finanšu instrumenta finansēto projektu atklāta konkursa „Zema enerģijas patēriņa ēkas” nolikums”. Sabiedrībā, saskaņojot ar Latvijas Okupācijas muzeja biedrību, tika nolemts izvērtēt iespējas Latvijas Okupācijas muzeja neatliekamajiem rekonstrukcijas un remonta darbiem, kuri attiecināmi uz Klimata pārmaiņu finanšu instrumenta noteiktiem mērķiem, iesniegt projekta pieteikumu atklātajam konkursam „Zema enerģijas patēriņa ēkas” (turpmāk – Konkurss).  Lai izvērtētu veicamo darbu atbilstību Konkursa nolikuma projekta prasībām, uz Sabiedrības 2010.gada 8.decembra garantijas vēstules Nr.21/17320 pamata (garantējot veikt pakalpojuma apmaksu 990,00 latu bez PVN apmērā), SIA „VEK” veica Latvijas Okupācijas muzeja ēkas Latviešu Strēlnieku laukumā 1, Rīgā energopatēriņa novērtējumu, kurā tika ietverts:   * enerģētiskais audits (energoaudits); * gaisa caurlaidības testi ar ne mazāk kā 3 ventilatoriem; * būvkonstrukciju mezglu risinājumu izvērtējums, ar kuriem paredzēts novērsts termiskos tiltus zemas enerģijas renovācijas projektam; * paskaidrojuma rakstu atbilstoši projekta vajadzībām.   Ministru kabineta 2010.gada 28.decembra sēdē (prot. Nr.75 62.§) tika pieņemti Ministru kabineta noteikumi Nr.1185 „Klimata pārmaiņu finanšu instrumenta finansēto projektu atklāta konkursa „Zema enerģijas patēriņa ēkas” nolikums” (turpmāk – Konkursa nolikums).  Pēc augstāk minētā energopatēriņa rezultātu saņemšanas no SIA „VEK” un tā izvērtēšanas, uz Sabiedrības 2011.gada 10.februāra garantijas vēstules Nr.21/1853 pamata (garantējot veikt pakalpojuma apmaksu 2 950,00 latu bez PVN apmērā), SIA „Track Rent Latvia” saskaņā ar Konkursa nolikumu līdz 2011.gada 20.martam sagatavoja Latvijas Okupācijas muzeja ēkas Latviešu Strēlnieku laukumā 1, Rīgā projekta pieteikuma tehnisko dokumentāciju, kuru Sabiedrība, kā projekta „Oglekļa dioksīdu emisiju samazināšana, veicot Latvijas Okupācijas muzeja ēkas Latviešu Strēlnieku laukumā 1, Rīgā rekonstrukciju” pieteikumu atbilstoši Konkursa nolikumam iesniedza Vides aizsardzības un reģionālās attīstības ministrijas izsludinātajam konkursam „Zema enerģijas patēriņa ēkas”. Vides aizsardzības un reģionālās attīstības ministrija ar 2011.gada 30.marta vēstuli Nr.4.1.5 – 38.09/3551 informēja Sabiedrību, ka ir saņēmusi projekta iesniegumu Konkursam, iesniedzot apliecinājumu par Klimata pārmaiņu finanšu instrumenta projekta iesnieguma saņemšanu un piešķirot projekta iesnieguma identifikācijas numuru Nr.KPFI-10/72. Iesniegto projektu iesniegumu vērtēšanas komisija konkursa rezultātus plāno paziņot ne agrāk kā pēc 2011.gada 1.jūlija.  Latvijas Okupācijas muzeja ēkas neatliekamie rekonstrukcijas un remonta darbu kapitālieguldījumu apmērs, t.sk., sadalījumā pa finansēšanas avotiem skat. 1.tabulu:  1.tabula   |  |  |  |  |  |  |  |  | | --- | --- | --- | --- | --- | --- | --- | --- | | **Nr. p.k.** | **Būvniecības projekta pasākumi** | **Kopējās projekta izmaksas3** | **KPFI** | | **Sabiedrības pašfinansējums, t.sk.:** | | | | **Uz KPFI attiecināmās izmaksas** | **KPFIatbalsts** | **Kopā pašfinan-sējums:** | **Attieci-nāmās izmaksas4** | **Neattieci-nāmās izmaksas** | | | **Kopējās Latvijas Okupācijas muzeja ēkas neatliekamo rekonstrukcijas un remonta darbu izmaksas (ar PVN):** | | **791 163,95** | 455 204,95 | **364 163,95** | **427 000,00** | 91 041,00 | 335 959,00 | | **PVN (22%:** | | **142 668,91** | 82 086,14 | **65 668,91** | **77 000,00** | 16 417,23 | 60 582,77 | | **Izmaksa kopā bez PVN:** | | **648 495,04** | 373 118,81 | **298 495,04** | **350 000,00** | 74 623,77 | 275 376,23 | | **t.sk., sadalījumā pa projekta izmaksu grupām (kārtām):** | | | | | | | | | **I** | **Izmaksa, kuras saistītas ar Latvijas Okupācijas muzeja ēkas siltināšanu (ar PVN)1:** | **522 506,13** | 455 204,95 | **364 163,95** | **158 342,18** | 91 041,00 | 67 301,18 | | **PVN (22%):** | **94 222,42** | 82 086,14 | **65 668,91** | **28 553,51** | 16 417,23 | 12 136,28 | | **Izmaksa kopā**  **bez PVN:** | **428 283,71** | 373 118,81 | **298 495,04** | **129 788,67** | 74 623,77 | 55 164,90 | | **II** | **Izmaksas, kuras saistītas ar Latvijas Okupācijas muzeja ēkas renovāciju2:** | **268 657,82** | 0,00 | **0,00** | **268 657,82** | 0,00 | 268 657,82 | | **PVN (22):** | **48 446,49** | 0,00 | **0,00** | **48 446,49** | 0,00 | 48 446,49 | | **Izmaksa kopā**  **bez PVN:** | **220 211,33** | 0,00 | **0,00** | **220 211,33** | 0,00 | 220 211,33 |  |  |  | | --- | --- | | 1 | Veicamie darbi noteikti atbilstoši projekta Nr.KPFI-10/72 „Oglekļa dioksīdu emisiju samazināšana, veicot Latvijas Okupācijas muzeja ēkas Latviešu Strēlnieku laukumā 1, Rīgā rekonstrukciju” dokumentācijai (t.sk., cokola, grīdas pamatnes, pagrabstāva, pārseguma (virs ejas), ēkas fasādes, jumta konstrukcijas un parapeta siltināšana; logu, stiklotas vitrīnas un durvju nomaiņa; apdares darbi u.c. dažādi darbi, bez kuru veikšanas zems energopatēriņš nav sasniedzams); | | 2 | Veicamie darbi noteikti atbilstoši 2008.gada 12.februāra (Nr.281) saskaņotajam skiču projektam „Latvijas Okupācijas muzeja rekonstrukcija”, nepalielinot ēkas apjomu (neveicot Nākotnes nama piebūves būvniecību) un līdz ar to realizējot tikai daļu no skiču projektā paredzētā apjoma (t.i., veikt sanitāro telpu rekonstrukciju, lifta izbūvi, lietus ūdensnovadīšnas sistēmas pārbūvi u.c.); | | 3 | Latvijas Okupācijas muzeja ēkas neatliekamo rekonstrukcijas un remonta darbu izmaksas un to finanšu avotu sadalījums ir provizorisks, jo tas sagatavots pie nosacījuma, ja pēc 2011.gada 1. jūlija Sabiedrības iesniegtais KPFI projekta pieteikums tiks atbalstīts, kā arī izmaksas ir precizējams pēc būvniecības tehniskā projekta izstrādes un pēc būvniecības līguma noslēgšanas; | | 4 | Sabiedrības kopējais norādītais pašfinansējuma apmērs (bez PVN), saskaņā ar Ministru kabineta 2010.gada 8.oktobra rīkojuma Nr.596 „Par Koncepciju par Padomju okupācijas upuru piemiņas memoriāla kompleksa izveidošanu Latviešu strēlnieku laukumā, Rīgā” 3.punktā doto uzdevumu ir noteikts likumā „Par valsts budžetu 2011.gadam” 49.pantā, t.i., Sabiedrība 2011.gadā neieskaita valsts budžetā valsts īpašumu atsavināšanā gūtos ieņēmumus 350 000 latu apmērā, bet novirza tos nekustamā īpašuma (nekustamā īpašuma kadastra Nr.0100 001 0095) Latviešu Strēlnieku laukumā 1, Rīgā, rekonstrukcijai, no kuriem daļa 74 623,77 latu apmērā tiks attiecināti, kā KPFI projekta līdzfinansējums – pie nosacījuma, ja KPFI projekta pieteikums tiks atbalstīts. |   Latvijas Okupācijas muzeja ēkas neatliekamo rekonstrukcijas un remonta darbu aktivitāšu laika grafiks skat. 2.tabulu:  2.tabula   |  |  |  |  |  |  | | --- | --- | --- | --- | --- | --- | | **Nr. p.k.** | **Darbība** | **Uzsākts (gggg.mm.dd)** | **Pabeigts (gggg.mm.dd)** | **Vidējais dienu skaits** | **Vidējais mēnešu skaits** | | 1 | Iepirkuma procedūra tehniskā projekta izstrādei; | 2011.06.01 | 2011.07.31 | 60 | 2 | | 2 | Tehniskā projekta izstrāde; | 2011.07.01 | 2011.11.30 | 149 | 5 | | 3 | Iepirkuma procedūra būvniecības darbiem; | 2011.12.01 | 2012.03.31 | 120 | 4 | | 4 | Būvniecības darbi; | 2012.04.01 | 2012.10.31 | 210 | 7 | | **Kopā:** | | **2011.06.01** | **2012.10.31** | **510** | **17** |   \* Projekta ietvaros norādītie termiņi ir provizoriski un ir precizējami pēc būvniecības tehniskā projekta izstrādes un pēc būvniecības līguma noslēgšanas.  *Detalizēta informācija par Latvijas Okupācijas muzeja ēkas neatliekamo rekonstrukciju un remonta darbu kopējām izmaksām, t.sk., sadalījumā pa finanšu avotiem skat. pielikuma 1.tabulu.*  Svarīgi vērst uzmanību uz to, ka minētās Latvijas Okupācijas muzeja ēkas neatliekamās rekonstrukcijas un remonta darbu aktivitātes uzlabos situāciju tagadējā ēkā, bet nepalielinās apmeklētāju uzņemšanas kapacitāti un nedos iespēju Latvijas Okupācijas muzejā iekārtot jaunās ekspozīcijas, kas sasniedzams tikai pēc Nākotnes Nama būvniecības ieceres īstenošanas.   * **Nākotnes Nama būvniecība:**   Nākotnes Nama īstenošanas ietvaros ir izstrādāts arhitekta G.Birkerta skiču projekts. Šis projekts aptver gan muzeja piebūves – Nākotnes Nams – izveidi, gan esošās muzeja ēkas rekonstrukciju. Skiču projekts ir saskaņots Rīgas pilsētas būvvaldē, bet ņemot vērā to, ka skiču projekta derīguma termiņš ir beidzies, kā arī to, ka tiek īstenoti esošās muzeja ēkas neatliekamie rekonstrukcijas un remonta darbi, vienlaicīgi ir nepieciešams veikt skiču projekta precizēšanu, pārskaņošanu un plānošanas arhitektūras uzdevuma atjaunošanu. Sabiedrība ar Ministru kabineta 2007.gada 17.maija rīkojuma Nr.286 „Par Latvijas Okupācijas muzeja ēkas Rīgā, Latviešu Strēlnieku laukumā 1, rekonstrukciju” 1.1.apakšpunktā doto uzdevumu tika noteikta par Nākotnes Nama būvniecības pasūtītāju. Kā arī pēc izstrādātā un saskaņotā skiču projekta saņemšanas no Latvijas Okupācijas muzeja biedrības, Sabiedrībai tika uzdots izstrādāt Latvijas Okupācijas muzeja ēkas Latviešu Strēlnieku laukumā 1, Rīgā rekonstrukcijas tehnisko projektu, saskaņot to ar Latvijas Okupācijas muzeja biedrību un Kultūras ministriju.  Bet, lai neradītu zaudējumus no atkārtotiem finanšu līdzekļu ieguldījumiem būvniecības tehnisko projektu pārskaņošanas vai pārprojektēšanas darbos, Sabiedrība apturēja tālākas darbības saistībā ar Nākotnes Nama rekonstrukcijas tehniskā projekta izstrādi, ar nosacījumu, ka darbi tiks uzsākti:   * tikai pēc Latviešu Strēlnieku laukuma detālplānojuma izstrādes un tā apstiprināšanas, kas ir Rīgas pilsētas pašvaldības kompetences jautājums. Ar Rīgas domes 2010.gada 13.aprīļa lēmumu Nr.1246 „Par Latviešu strēlnieku laukuma teritorijas detālplānojumu apstiprināšanu” ir apstiprināts Latviešu strēlnieku laukuma teritorijas detālplānojumus; * gadskārtējā likumā par valsts budžetu tiks paredzēti nepieciešamie finanšu resursi ilgtermiņa saistības Kultūras ministrijai uzturēšanas izdevumu segšanai Sabiedrībai, tādejādi garantējot kapitālieguldījumu atmaksu (šobrīd nav paredzēti).   Nākotnes Nama būvniecības darbu provizoriskie kapitālieguldījumi un to sadalījums pa gadiem skat. 3.tabulu:  3.tabula   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Nr. p.k.** | **Investīciju projekta izdevumu pozīcijas** | **KOPĀ (ar PVN)** | **Būvniecības kapitālieguldījumi** | | | | | | | | **2008** | **2009** | **2010** | **2011** | **2012** | **213** | **2014** | | 1 | Pirms projekta izpēte | **30 000** |  |  |  | 30 000 |  |  |  | | 2 | Tehniskā projekta izstrāde | **275 000** |  |  |  |  | 275 000 |  |  | | 3 | Tehniskā projekta ekspertīze | **15 000** |  |  |  |  | 15 000 |  |  | | 4 | Būvniecības darbi | **2 781 115** |  |  |  |  | 695 279 | 2 085 836 |  | | 5 | Būvniecības tehniskā uzraudzība | **60 000** |  |  |  |  | 15 000 | 45 000 |  | | 6 | Būvniecības autoruzraudzība | **45 000** |  |  |  |  | 11 250 | 33 750 |  | | 7 | Citas ar būvniecību saistītās izmaksas | **21 000** |  |  |  |  | 5 250 | 15 750 |  | | **Pavisam kopā (ar PVN):** | | **3 227 115** | **0** | **0** | **0** | **30 000** | **1 016 779** | **2 180 336** | **0** |   \* Projekta provizoriskie kapitālieguldījumi ir precizējami pēc būvniecības tehnisko projektu izstrādes, pēc būvniecības līguma noslēgšanas un pēc objekta nodošanas ekspluatācijā.  Nākotnes Nama būvniecības darbu aktivitāšu laika grafiks skat. 4.tabulu:  4.tabula   |  |  |  |  |  |  | | --- | --- | --- | --- | --- | --- | | **Nr. p.k.** | **Darbība** | **Uzsākts (gggg.mm.dd)** | **Pabeigts (gggg.mm.dd)** | **Vidējais dienu skaits** | **Vidējais mēnešu skaits** | | 1 | Iepirkuma procedūra tehniskā projekta izstrādei | 2011.09.01 | 2011.12.31 | 120 | 4 | | 2 | Tehniskā projekta izstrāde | 2012.01.01 | 2012.06.30 | 179 | 6 | | 3 | Iepirkuma procedūra būvniecības darbiem | 2012.07.01 | 2012.10.31 | 120 | 4 | | 4 | Būvniecības darbi | 2012.09.01 | 2013.12.31 | 480 | 16 | | **Kopā:** | | **2011.09.01** | **2013.12.31** | **840** | **28** |   \* Projekta ietvaros norādītie termiņi ir provizoriski un ir precizējami pēc būvniecības tehniskā projekta izstrādes un pēc būvniecības līguma noslēgšanas.  *Detalizēta informācija par Nākotnes Nama kopējām izmaksām, provizoriskiem nomas maksas aprēķiniem un to variantiem skat. pielikuma 3. – 12.tabulai).*   * **Memoriāla izveide:**   Kultūras ministrija 2007.gadā izsludinātajā starptautiskajā metu (ideju) konkursā „Padomju okupācijas upuru piemiņas memoriāls” uzvarēja mākslinieka Kristapa Ģelža, arhitektes Ilzes Miķelsones un sonologa Voldemāra Johansona pieteikums ar devīzi „Vēstures taktīla”. Pamatojoties uz 2008.gada 11.jūnijā Kultūras ministrijas un Sabiedrības noslēgto līgumu, Sabiedrība 2008.gada 9.oktobrī noslēdza līgumu Nr.09-08/201 ar SIA „Taktīla” par skiču un tehniskā projekta izstrādi. Memoriāla skiču projekts ir izstrādāts un 2009.gada 7.aprīlī saskaņots Rīgas pilsētas būvvaldē. Lai turpinātu Memoriāla tehniskā projekta izstrādāšanu, ir nepieciešams Nākotnes Nama būvniecības ietvaros risināt jautājumu par Grēcinieku ielas inženiertīklu rekonstrukciju.  Ņemot vērā to, ka Memoriāla projektēšanas būtisks priekšnoteikums bija Grēcinieku ielas inženiertīklu rekonstrukcija, kā arī lēmums par Nākotnes Nama izveidi, starp Sabiedrību un SIA „Taktīla” tika noslēgta vienošanās, kas aptur Memoriāla tehniskā projekta izstrādi līdz lēmumu pieņemšanai par:   * Grēcinieku ielas inženiertīklu rekonstrukciju (šobrīd Sabiedrība sadarbībā ar SIA „Rīgas siltumu” un Latvijas Okupācijas muzeja biedrību ir panākusi vienošanos par daļēju izstrādātā skiču projekta apjomu maiņu, samazinot Nākotnes Nama pagraba telpu platību, kā rezultātā turpmāk Kompleksa īstenošanai nebūs nepieciešams pārvietot visus inženiertīklus Grēcinieku ielas sarkanajās līnijās, kā tas bija iecerēts sākotnējos projekta risinājumos un paredzēts Ministru kabinetā apstiprinātājā koncepcijā); * Nākotnes Nama būvniecības darbu finansēšanas avotiem un gadskārtējā likumā par valsts budžetu tiks paredzēti nepieciešamie finanšu resursi ilgtermiņa saistībām Kultūras ministrijai nomas maksas segšanai Sabiedrībai (šobrīd nav paredzēti).   Saskaņā ar 2008.gada 11.jūnijā Kultūras ministrijas un Sabiedrības noslēgto līgumu kopējās faktiskās izmaksas par Memoriāla skiču un tehniskā projekta izstrādi ir 216 794,23 lati ar PVN 21%. Daļa līguma summas ir samaksāta izpildītājam par skiču projektu, atlikusī maksājamā summa ir 87 784,35 lati ar PVN 21% jeb 88 509,84 lati ar PVN 22%.  Memoriāla izveides darbu provizoriskie kapitālieguldījumi un to sadalījumā pa gadiem skat. 5.tabulu:  5.tabula   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Nr. p.k.** | **Investīciju projekta izdevumu pozīcijas** | **KOPĀ (ar PVN)** | **Būvniecības kapitālieguldījumi** | | | | | | | | **2008** | **2009** | **2010** | **2011** | **2012** | **2013** | **2014** | | 1 | Pirms projekta izpēte | **6 294** | 6 294 |  |  |  |  |  |  | | 2 | Tehniskā projekta izstrāde | **217 520** | 55 116 | 73 894 |  | 88 510 |  |  |  | | 3 | Tehniskā projekta ekspertīze | **15 000** |  |  |  |  | 15 000 |  |  | | 4 | Būvniecības darbi | **1 926 000** |  |  |  |  | 770 400 | 1 155 600 |  | | 5 | Būvniecības tehniskā uzraudzība | **39 000** |  |  |  |  | 15 600 | 23 400 |  | | 6 | Būvniecības autoruzraudzība | **30 000** |  |  |  |  | 12 000 | 18 000 |  | | 7 | Citas ar būvniecību saistītās izmaksas | **21 000** | 2 970 |  |  |  | 7 212 | 10 818 |  | | **Pavisam kopā (ar PVN):** | | **2 254 814** | **64 380** | **73 894** | **0** | **88 510** | **820 212** | **1 207 818** | **0** |   \* Projekta provizoriskie kapitālieguldījumi ir precizējami pēc būvniecības tehnisko projektu izstrādes, pēc būvniecības līguma noslēgšanas un pēc objekta nodošanas ekspluatācijā.  Memoriāla izveides darbu aktivitāšu laika grafiks skat. 6.tabulu:  6.tabula   |  |  |  |  |  |  | | --- | --- | --- | --- | --- | --- | | **Nr. p.k.** | **Darbība** | **Uzsākts (gggg.mm.dd)** | **Pabeigts (gggg.mm.dd)** | **Vidējais dienu skaits** | **Vidējais mēnešu skaits** | | 1 | Tehniskā projekta izstrāde | 2011.07.01 | 2011.12.31 | 180 | 6 | | 2 | Iepirkuma procedūra būvniecības darbiem | 2012.01.01 | 2012.04.30 | 119 | 4 | | 3 | Būvniecības darbi | 2012.05.01 | 2013.12.31 | 600 | 20 | | **Kopā:** | | **2011.07.01** | **2013.12.31** | **900** | **30** |   \* Projektu ietvaros norādītie termiņi ir provizoriski un ir precizējami pēc būvniecības tehniskā projekta izstrādes un pēc būvniecības līguma noslēgšanas.  Memoriāla izveides darbu atmaksājamiem provizoriskie kapitālieguldījumi skat. 7.tabulu:  7.tabula   |  |  |  |  |  |  | | --- | --- | --- | --- | --- | --- | | **Nr. p.k.** | **Saīsi.** | **Izmaksu nosaukums** | **Vidēji**  **3 gados** | **Vidēji  gadā** | **Piezīmes** | | 1 | **Bbūvn** | (+) Būvniecības laikā tieši iesaistītā personāla atlīdzība (Projektu vadītājs, projektu vadītāju palīgs, u.c.); | **44 429,70** | 14 809,90 | [Detalizēti skat. pielikuma 17.tabulu;](file:///C:\Users\kosojs\AppData\Local\Microsoft\Windows\Temporary%20Internet%20Files\Content.MSO\FA03E7F0.tmp#'P-7_Bbūvn'!A1) | | 2 | **K** | (+) Kapitālieguldījumi (bez PVN); | **1 850 495,00** | 616 831,67 | [Detalizēti skat. pielikuma 15.tabulu;](file:///C:\Users\kosojs\AppData\Local\Microsoft\Windows\Temporary%20Internet%20Files\Content.MSO\FA03E7F0.tmp#'P-4.2_Ieguldījumi (K-1,3)'!A1) | | 3 | **F** | (+) Piesaistītā kapitāla izmaksas (jeb resursu cena) pret kapitālieguldījumiem (1.7.punkts ar PVN); | **230 609,09** | 76 869,70 | Anuitātes aprēķins uz 3 gadiem piemērojot (prognoze) 6% bankas aizdevuma procenta likmi (t.sk., pievienotā un mainīgā bankas aizdevuma likme, komisija par resursu sagādi un resursu rezervācijas izmaksas). | | 4 | **Fakts** | (-) Faktiskās 2008 un 2009.gada izmaksas, t.sk.: | **-226 058,16** | -75 352,72 | [Detalizēti skat. pielikuma 18. un 19.tabulu;](file:///C:\Users\kosojs\AppData\Local\Microsoft\Windows\Temporary%20Internet%20Files\Content.MSO\FA03E7F0.tmp#'P-4.3_Ieguldijumi (K-3)'!A1) | | 4.1. | **Fakts** | (-) Sabiedrības faktiskās 2008.gada 2009.gada un būvniecības tehniskā projekta izstrādes līguma izpildes atlikums; | **-146 871,16** | -48 957,05 | Sabiedrības faktiskās un atlikušās līgumsaistību izpildes izmaksas ir segtas no valsts budžeta saskaņā ar Ministru kabineta 2009.gada 30.jūnija rīkojuma Nr.435 "Par finanšu līdzekļu piešķiršanu Padomju okupācijas upuru piemiņas memoriāla kompleksam Rīgā, Latviešu Strēlnieku laukumā" 1.punktā doto uzdevumu; | | 4.2. | **Fakts** | (-) Kultūras ministrijas faktiskās 2008.gada (9 263,93 lati ar PVN 18%) un 2009.gada (69 923,07 lati ar PVN 21%) izmaksas; | **-79 187,00** | -26 395,67 | No gadskārtējos likumos par valsts budžetu 2008, un 2009.gadam paredzētajiem finanšu resursiem. | | **PAVISAM KOPĀ (bez PVN):** | | | **1 899 475,63** | **633 158,55** | Kopsumma (1. + 2. + 3. - 4.punkts); |   \* Projektu provizoriskie kapitālieguldījumi ir precizējamas pēc būvniecības tehnisko projektu izstrādes, pēc būvniecības līguma noslēgšanas un pēc objekta nodošanas ekspluatācijā.  *Detalizēta informācija par Memoriāla izveides kapitālieguldījumiem skat. pielikuma 13. – 19.tabulai).*   1. **būvniecības darbu optimālāko finansēšanas modeļa izvērtējums:**   Kultūras ministrija sadarbībā ar Finanšu ministriju ir izvērtējusi šādus būvniecības darbu finansēšanas modeļus:   1. variants – Valsts kases aizdevumus – nav atbalstāms, jo ir jāņem vērā, ka valsts budžeta aizdevumi tiek izsniegti gadskārtējā valsts budžeta likumā noteiktā limita ietvaros, kurus, saskaņā ar Starptautisko Valūtas fondu panākto vienošanos, kas atrunāta Latvijas Republikas 2009.gada 27.jūlija Nodomu protokolā, var izsniegt tikai pašvaldībām, izņemot, ja aizdevums paredzēts ES projektu vai ārvalstu finansētu projektu realizācijai vai tieši saistīti ar banku restrukturizācijas programmu īstenošanu, līdz ar to aizdevumi, kuri nav ietverti minētajos Nodoma protokola mērķos, t.sk., valsts aizdevums būvniecības darbu finansēšanai, ir saskaņojams ar Starptautisko Valūtas fondu. 2. variants – Bankas aizdevums, kā nodrošinājumu izmantojot valsts galvojumu.   Ņemot vērā augstāk minēto un, lai nodrošinātu Kompleksa darbu uzsākšanu, Kultūras ministrija sadarbībā ar Finanšu ministriju (Sabiedrību) ir sagatavojusi Ministru kabineta rīkojuma projektu „Par finansējuma piešķiršanu Padomju okupācijas upuru piemiņas memoriāla kompleksa Latviešu Strēlnieku laukumā, Rīgā izveidošanas izdevumu segšanai” (turpmāk – Rīkojuma projekts). Rīkojuma projektā iekļautais ilgtermiņa saistību apmērs noteikts balstoties uz provizoriskajiem ēkas uzturēšanas izdevumu un rekonstrukcijas un restaurācijas darbu saistīto kapitālieguldījumu aprēķiniem atbilstoši finansēšanas modeļa 2.variantam.  Vienlaicīgi Rīkojuma projekta 4.punktā noteikts, ka pēc objekta nodošanas ekspluatācijā Finanšu ministrija (Sabiedrība) triju mēnešu laikā iesniedz Kultūras ministrijā un Finanšu ministrijā precizētu informāciju par faktiskajiem būvniecības un ar to finansēšanu saistītajiem izdevumiem, kā arī uzturēšanas uzdevumiem. Kultūras ministrija un Finanšu ministrija iesniedz noteiktā kārtībā Ministru kabinetā rīkojuma projektu par Rīkojuma projekta 1.punktā un 2. punktā minēto ilgtermiņa saistību precizēšanu. | | | | |
| 3. | Saistītie politikas ietekmes novērtējumi un pētījumi | Projekts šo jomu neskar. | | | | |
| 4. | Tiesiskā regulējuma mērķis un būtība | Rīkojuma projekts paredz noteikt finansējuma avotu, finansējuma apjomu un atbildīgo institūciju Padomju okupācijas upuru piemiņas memoriāla kompleksa Latviešu Strēlnieku laukumā, Rīgā izveidošanai.  Kompleksa izveidošanu paredzēts īstenot, iekļaujot likumprojektā „Par valsts budžetu 2012.gadam” ilgtermiņa saistības Kultūras ministrijai un Finanšu Ministrijai ar būvniecību saistīto kapitālieguldījumu izdevumu segšanai un šīs infrastruktūras uzturēšanas uzdevumu segšanai. | | | | |
| 5. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi),  Latvijas Okupācijas muzeja biedrība. | | | | |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neparedz tiešu ietekmi uz sabiedrību, jo attiecas uz valsts pārvaldes iestādēm. | | | | |
| 7. | Cita informācija | Nav | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | | **2011.gads** | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2011.gadu | Izmaiņas, salīdzinot ar kārtējo 2011.gadu | Izmaiņas, salīdzinot ar kārtējo 2011.gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | 0 | 0 | 0 | 0 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 |  |
| 1.2. valsts speciālais budžets | | 0 | 0 | 0 | 0 |  |
| 1.3. pašvaldību budžets | | 0 | 0 | 0 | 0 |  |
| 2. Budžeta izdevumi: | | 0 | 0 | 0 | 0 | 0,0 |
| 2.1. valsts pamatbudžets | | 0 | 0 | 0 | 0 | 0,0 |
| 2.2. valsts speciālais budžets | | 0 | 0 | 0 | 0 | 0,0 |
| 2.3. pašvaldību budžets | | 0 | 0 | 0 | 0 | 0,0 |
| 3. Finansiālā ietekme: | | 0 | 0 | 0 | 0 | 0,0 |
| 3.1. valsts pamatbudžets | | 0 | 0 | 0 | 0 | 0,0 |
| 3.2. speciālais budžets | | 0 | 0 | 0 | 0 |  |
| 3.3. pašvaldību budžets | | 0 | 0 | 0 | 0 |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | 0 | 0 |  |
| 0 | 0 | 0 |  |
| 0 | 0 | 0 |  |
| 5. Precizēta finansiālā ietekme: | | X | 0 | 0 | 0 | - |
| 5.1. valsts pamatbudžets | | 0 | 0 | 0 |  |
| 5.2. speciālais budžets | | 0 | 0 | 0 |  |
| 5.3. pašvaldību budžets | | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Detalizēta informācija par Kompleksa izveides izdevumiem un to papildus ietekmi uz valsts budžetu, kas izveidosies sākot ar 2015.gadu, skat. pielikuma (papildus ietekme uz valsts budžetu skat. 20. – 22.tabulu). | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Rīkojuma projekta 1.punktā un likuma „Par valsts budžetu 2011.gadam” 49.pantā paredzētais finansējums kapitālieguldījumiem tiks ieskaitīts Sabiedrības pamatkapitālā.  Sagatavotie ar Kompleksa izveides saistīto darbu kapitālieguldījumu aprēķini ir provizoriski un precīzi nosakāmas projektu izmaksas būs zināmas tikai pēc būvniecības tehnisko projektu izstrādes un pēc projekta nodošanas ekspluatācijā, tāpēc Rīkojuma projektā iekļaujams uzdevums Finanšu ministrijai (Sabiedrībai) precizēt Kompleksa aprēķinus pēc būvniecības darbu nodošanas ekspluatācijā atbilstoši faktiskajām būvniecības un apsaimniekošanas izmaksām un iesniegt izskatīšanai Ministru kabinetā rīkojuma projektu par ilgtermiņa saistību precizēšanu. | | | | |

 Anotācijas II un IV - VII sadaļa – projekts šīs jomas neskar.

|  |  |
| --- | --- |
| Kultūras ministre | S.Ēlerte |

|  |  |
| --- | --- |
| Vīza: valsts sekretāre | S.Zvidriņa |

2011.06.20.

3727

J.Garjāns

67330264,

[Janis.Garjans@km.gov.lv](mailto:Janis.Garjans@km.gov.lv)